ÅRSHJUL

**HVORFOR SPRÅK OG RELASJONER?**

I Sommerly barnehage velger vi å ha fokus på språk og relasjoner gjennom hele året. Dette har vi valgt på bakgrunn av at forskning viser at i lek og samspill gjør barn seg erfaringer som bidrar til å utvide språklige og sosiale ferdigheter. Barn som har svakere språklige ferdigheter faller oftere ut i sosiale samspill, de går dermed glipp av viktige språklige og relasjonelle erfaringer. For oss er det viktig at alle barn skal få delta i lek og aktiviteter som fremmer sosiale ferdigheter, kommunikasjon og helhetlig språkutvikling i barnehagehverdagen.

Gjennom aktiviteter med utgangspunkt i de forskjellige periodene, skal barna få relasjonelle erfaring med språk som kommunikasjonsmiddel. Språket skal brukes som redskap for å uttrykke tanker og følelser knyttet til temaene for periodene.

**RAMMEPLANEN SIER:**

* Personalet skal være bevisst på sine roller som språklige forbilder og være lydhøre i kommunikasjon med alle barn.
* Personalet skal anerkjenne og respondere på barnas ulike verbale og non-verbale uttrykk og støtte deres språkutvikling.
* Personalet skal stimulere barns verbale og non-verbale kommunikasjon og legge til rette for at alle barn involveres i samspill og i samtaler.
* Barnehagen skal aktivt legge til rette for utvikling av vennskap og sosialt fellesskap.
* I barnehagen skal alle barna kunne erfare å være i positivt samspill med barn og voksne.